b'\n_START_ARTICLE_\nKinesertr\xc3\xa6\n_START_SECTION_\nBeskrivelse\n_START_PARAGRAPH_\nBarken er f\xc3\xb8rst lyst r\xc3\xb8dbrun, derefter bliver den ru og brun, og til sidst er den m\xc3\xb8rkebrun med oranger\xc3\xb8de revner. Knopperne sidder spredt, og de er ganske sm\xc3\xa5 med en krogformet forl\xc3\xa6ngelse. Bladene er meget store og dobbelt finnede. Hver af lapperne (eller finnerne) er ovale med dobbelt tandet eller lappet rand. Oversiden er mat og m\xc3\xb8rkegr\xc3\xb8n, mens undersiden er mere blank og lysegr\xc3\xb8n. _NEWLINE_Blomstringen sker meget sent i august, hvor de store, forgrenede toppe sidder ved skudspidserne. De enkelte blomster er sm\xc3\xa5 og klart gule. Blomsterne udvikler sig til kapsler, der som regel har tre l\xc3\xb8se sider. Frugterne er oppustede, lyser\xc3\xb8de bl\xc3\xa6rer med op til seks n\xc3\xb8dder. Modne kerner udvikles kun af og til i Danmark. Arboretet har to tr\xc3\xa6er, som stammer fra et koldere klima, og disse tr\xc3\xa6er blomstrer tidligere og b\xc3\xa6rer n\xc3\xa6sten hvert \xc3\xa5r modne n\xc3\xb8dder._NEWLINE_Rodnettet best\xc3\xa5r af nogle f\xc3\xa5, tykke hovedr\xc3\xb8dder, der kun er ganske lidt forgrenede, og som ligger h\xc3\xb8jt i jorden._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 8 x 5 m (20 x 15 cm/\xc3\xa5r).'